The Cistercian Monks of Stift Heiligenkreuz
The Cistercian Monks of Stift Heiligenkreuz (bosanski: Cisterciti opatije Heiligenkreuz) je umjetničko ime hora redovnika-cistercita donjoaustrijske opatije Heiligenkreuz koji su do sada snimili šest CD-ova gregorijanskog pjevanja kojima su privukli pažnju evropske i svjetske muzičke javnosti. Imena pojedinih pjevača nikada nisu posebno objavljena jer redovnici sebe vide prvenstveno kao ljude posvećene Bogu koji pjevaju iz vjerskih i neprofesionalnih razloga. Cisterciti opatije Heiligenkreuz su 2011. osnovali vlastitu izdavačku kuću Obsculta Music, a za javna muzička dostignuća nagrađivani su prestižnim nagradama i priznanjima. Njihov prvi muzički album Chant: Music for Paradise objavio je Universal Music 2008. godine (pod tim imenom album je objavljen u Evropi, a u ostatku svijeta pod nazivom Chant: Music for the Soul). Samo taj njihov album je ubrzo nakon objavljivanja dostigao zlatni i platinasti tiraž, a 2009. je osvojio i njemačku muzičku nagradu ECHO Klassik u kategoriji Najprodavaniji album godine (njemački: Bestseller des Jahres).